钦定古今图书集成/明伦汇编/氏族典/第525卷 > 《廖用贤尚友录》 > 郝经
## 钦定古今图书集成/明伦汇编/氏族典/第525卷 > 《廖用贤尚友录》 > 郝经

按《元史郝经传》，“经字伯常，其先潞州人，徙泽州陵川。
家世业儒，祖天挺，元裕尝从之学。金亡，徙顺天。家贫，
昼则负薪米为养，暮则读书。宪宗三年，世祖以皇弟
开邸金莲川，召经，谘以经国安民之道，条上数十事，
大悦，遂留王府，以杨维中为江淮荆湖南北等路宣
抚使，经为副，将归德军先至江上，宣布恩信纳降。世”
祖即位，以经为翰林侍读学士，充国信使，使宋，告即
位，且定和议。经入辞，奏便宜十六事，皆《立政大要》。经
至宿州，遣副使刘仁杰、参议高翿请入国日期，不报。
而贾似道方以却敌为功，恐经至，谋泄，竟馆经真州。
经数上书宋主及宰执，极陈战和利害，且请入见及
归国，皆不报。居七年，从者怒斗，死者数人，经独与六
人处别馆。又九年，丞相伯颜南伐，帝遣礼部尚书中
都海牙及经弟行枢密院都事郝庸人宋，问执行人
之罪。宋惧，以礼送经归。经归，道病。明年夏，至阙，锡燕
大庭，咨以政事，赏赉有差。秋七月卒，年五十三。谥“文
忠。”二弟：彝、庸，皆有名。彝字仲常，隐居以寿终。庸字季
常，终颍州守。子采麟，亦贤，起家知林州，仕至“山南江
北道肃政廉访使。”